**הערכה חלופית – מדעי המחשב**

**הערות כלליות:**

עבודה זו מחליפה את הבוחן שהיה אמור להתקיים ומשפיעה בעיקר על הציון שלכם ברבעון ג'. אנא קראו היטב את כל ההוראות לפני שאתם מתחילים לעבוד. תיקיית העבודה מכילה מספר קבצים: הסבר מקיף על העבודה(זהו קובץ זה), העבודה עצמה, וקובץ sln בו תכתבו את הקוד שלכם. עליכם "לחלץ" את הקבצים של העבודה כדי שתוכלו לפתוח את קבצי הקוד ללא בעיות. שימו לב, לא ניתן לכתוב את התשובות במקום אחר שאינו קובץ הsln שמסופק לכם. עבור כל אחד מהסעיפים בעבודה קיים מקום אחד ויחיד בקובץ הsln המיועד לו, השלד עבור כל אחת מהפעולות שעליכם ליצור כבר מוכן(כותרת הפעולה), עליכם רק להשלים את קוד הפעולה עצמה(לאחר שמחקתם את השורה הנוכחית שבתוך הפעולה. שורה זו "זורקת חריגה" ומטרתה לשמש כתחליף זמני לקוד שאתם תכתבו). **אין לשנות דבר בחתימת הפעולות.** העבודה מכילה בין היתר שאלות לא פשוטות, לכן מומלץ להתחיל לעבוד עליה בהקדם. מומלץ לבצע שמירה של השינויים שאתם מבצעים בתדירות גבוהה. העבודה תיבדק אוטומטית על ידי בדיקות אוטומטיות שהוכנו מראש עבור כל סעיף.

**אותנטיות:**

העבודה ביחידים בלבד. אין לעבוד בזוגות, בשלישיות וכדומה, ללא יוצא מן הכלל. שימו לב, את העבודות של כלל התלמידים(משתי קבוצות הלימוד) נריץ בתוכנה מתקדמת לזיהוי העתקות, שני תלמידים(או יותר) שהקוד שלהם מועתק יקבלו **אפס** בעבודה זו, דבר שיגרור לכל הפחות הורדה משמעותית בציון הסופי במקצוע. שימו לב: התוכנה מזהה קוד מועתק גם עם "שינויים קלים" כגון שינוי שם המשתנים, החלפת סדר השורות וכדומה, לכן גם במצב זה המעתיק והמועתק יקבלו אפס בעבודה. **אל תגידו שלא הזהרנו.**

**ציון:**

כפי שנאמר לעיל, העבודה תיבדק באמצעות בדיקות אוטומטית. ישנן 44 בדיקות, כאשר הצלחה בבדיקה מזכה ב-2.5 נקודות. כלומר, על מנת לקבל ציון 100 בעבודה, עליכם לעבור בהצלחה לפחות 40 בדיקות. לדוגמא, אם עברתם 42 בדיקות בהצלחה, ציונכם בעבודה הוא 100. אם עברתם 34 בדיקות בהצלחה, ציונכם בעבודה הוא 85. שימו לב, במידה ואתם לא מצליחים לפתור סעיף מסוים, ניתן להשאיר אותו כמו שהיה(להשאיר את השורה בפעולה ה"זורקת חריגה" במקום למחוק אותה ולכתוב קוד בעצמכם), ותקבלו 40% מהניקוד עבור כל בדיקה המתייחסת לסעיף זה. לדוגמא, אם לא הצלחתם את הסעיף השלישי של שאלה 6 ותשאירו אותו כפי שהיה ללא שינויים משלכם במקום המיועד לסעיף זה, תקבלו נקודה אחת מתוך 2.5 הנקודות שניתן להשיג עבור בדיקה זו.

**הגשה:**

תאריך אחרון להגשה הינו 12.3, יום חמישי בשעה 11:59 בלילה. לא יתקבלו איחורים, אנא נהלו את הזמן שלכם בהתאם. עליכם לכווץ את הקובץ המכיל את כל הפרוייקט(קובץ הקוד). שנו את השם שם הקובץ המכווץ, לשמכם המלא באנגלית, כאשר בין כל מילה מפריד מקף תחתון ללא רווחים. לדוגמא, Adir\_Ben\_Shahar. יש להגיש את הקובץ המכווץ(ניתן להגיש רק את קובץ ה-Program.cs, ואז לא חייב לכווץ את הקובץ). נא לפעול על פי ההוראות, וזאת כדי למנוע בלבולים ובעיות בהמשך. **הערה חשובה:** לפני הגשת העבודה אנא מחקו את הפעולה הראשית(main). ניתן ואף מומלץ להשתמש בmain במהלך העבודה למטרת בדיקה עצמית, אך חשוב שבקובץ הסופי המוגש לא יהיה main. עבודה שתוגש עם הפעולה הראשית(main) תגרור בעיות רבות בבדיקות האוטומטיות ואף עלולה להוביל להורדה בניקוד. שימו לב, אל תגישו את העבודה לפני שווידאתם שאין שגיאות קומפילציה בקוד(קווים אדומים מתחת לחלקים מסוימים בקוד). שגיאות אלו יפגעו בבדיקות ויובילו להורדה בניקוד.

**בהצלחה לכולם.**